Быць у лідарах адукацыі дашкольная ўстанова можа дзякуючы развіццю новых кірункаў работы з дзецьмі. Шмат гадоў у нашай установе дзейнічаюць студыі тэатральна-музычнай дзейнасці і выяўленчага мастацтва, камп’ютарны клас. З 2013 года функцыянуе група на платнай аснове з поўным комплексам дадатковых адукацыйных паслуг. Па выніках работы па арганізацыі платных адукацыйных паслуг наш цэнтр выйшаў у лідары Першамайскага раёна Мінска. Эканамічная рэнтабельнасць ад аказання такіх паслуг складае 40 працэнтаў (для дашкольнай установы гэта добры паказчык). Заробленыя сродкі ідуць на паляпшэнне матэрыяльна-тэхнічнай базы цэнтра і на прэміраванне супрацоўнікаў, якое ажыццяўляецца за пэўныя заслугі згодна з калектыўным дагаворам.